Жоба

**«Қазақстан Республикасының кейбір заңнамалық**

**актілеріне халықаралық автомобиль тасымалдарын**

**қадағалап отыру мәселелері бойынша өзгерістер**

**мен толықтырулар енгізу туралы»**

Қазақстан Республикасының

Заңы

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне (Қазақстан Республикасы Парламентінің Жаршысы, 2014 ж., № 18-I, 18-II, 92-құжат; № 21, 122-құжат; № 23, 143-құжат; № 24, 145, 146-құжаттар; 2015 ж., № 1, 2-құжат; № 2, 6-құжат; № 7, 33-құжат; № 8, 44, 45-құжаттар; № 9, 46-құжат; № 10, 50-құжат; № 11, 52-құжат; № 14, 71-құжат; № 15, 78-құжат; № 16, 79-құжат; № 19-I, 101-құжат; № 19-II, 102, 103, 105-құжаттар; № 20-IV, 113-құжат; № 20-VII, 115-құжат; № 21-I, 124, 125-құжаттар; № 21-II, 130-құжат; № 21-III, 137-құжат; № 22-I, 140, 141, 143-құжаттар; № 22-II, 144, 145, 148-құжаттар; № 22-III, 149-құжат; № 22-V, 152, 156, 158-құжаттар; № 22-VI, 159-құжат; № 22-VII, 161-құжат; № 23-I, 166, 169-құжаттар; № 23-II, 172-құжат; 2016 ж., № 1, 4-құжат; № 2, 9-құжат; № 6, 45-құжат; № 7-I, 49, 50-құжаттар; № 7-II, 53, 57-құжаттар; № 8-I, 62, 65-құжаттар; № 8-II, 66, 67, 68, 70, 72-құжаттар; № 12, 87-құжат; № 22, 116-құжат; № 23, 118-құжат; № 24, 124, 126, 131-құжаттар; 2017 ж., № 1-2, 3-құжат; № 9, 17, 18, 21, 22-құжаттар; № 12, 34-құжат; № 14, 49, 50, 54-құжаттар; № 15, 55-құжат; № 16, 56-құжат; № 22-III, 109-құжат; № 23-III, 111-құжат; № 23-V, 113-құжат; № 24, 114, 115-құжаттар; 2018 ж., № 1, 4-құжат; № 7-8, 22-құжат; № 9, 27-құжат; № 10, 32-құжат; № 11, 36, 37-құжаттар; № 12, 39-құжат; № 13, 41-құжат; № 14, 44-құжат; № 15, 46, 49, 50-құжаттар; № 16, 53-құжат; № 19, 62-құжат; № 22, 82-құжат; № 23, 91-құжат; № 24, 93, 94-құжаттар; 2019 ж., № 1, 2, 4-құжаттар; № 2, 6-құжат; № 5-6, 27-құжат; № 7, 36, 37-құжаттар; № 8, 45-құжат; № 15-16, 67-құжат; 2019 жылғы 5 қарашада «Егемен Қазақстан» және «Казахстанская правда» газеттерінде жарияланған) мынадай өзгерістер мен толықтырулар енгізілсін:

1) 571-бап мынадай мазмұндағы 9-1-тармақпен толықтырылсын:

«9-1. Электрондық сәйкестендіргіштерді (навигациялық пломбаларды) жоғалту немесе қасақана бүлдіру, жою немесе оларды алып тастау, ауыстыру –

жеке тұлғаларға – он, шағын кәсiпкерлiк субъектiлерiне – он бес, орта кәсiпкерлiк субъектiлерiне – жиырма бес, ірі кәсiпкерлiк субъектiлерiне алпыс айлық есептiк көрсеткiш мөлшерiнде айыппұл салуға алып келеді.»;

2) 691-баптың екінші бөлігіндегі «571» деген цифрлар «571 (бірінші, екiншi, 2-1, үшінші, төртінші, бесінші, алтыншы, жетінші, сегізінші және тоғызыншы бөліктерінде)» деген сөздермен ауыстырылсын;

3) 720-баптың бірінші бөлігіндегі «571 (бірінші, екінші, 2-1 және үшінші бөліктерінде)» деген сөздер «571 (бірінші, екiншi, 2-1, үшінші және 9-1-бөліктерінде)» деген сөздермен ауыстырылсын.

2. «Автомобиль көлiгi туралы» 2003 жылғы 4 шілдедегі Қазақстан Республикасының Заңына (Қазақстан Республикасы Парламентінің Жаршысы, 2003 ж., № 15, 134-құжат; 2004 ж., № 23, 142-құжат; 2005 ж., № 7-8, 19-құжат; 2006 ж., № 3, 22-құжат; № 24, 148-құжат; 2007 ж., № 2, 18-құжат; № 16, 129-құжат; 2008 ж., № 23, 114-құжат; 2009 ж., № 18, 84-құжат; 2010 ж., № 1-2, 1-құжат; № 5, 23-құжат; № 15, 71-құжат; № 24, 146-құжат; 2011 ж., № 1, 2, 3-құжаттар; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 9, 51-құжат; № 14, 72, 75-құжаттар; № 16, 83-құжат; 2014 ж., № 1, 4-құжат; № 8, 44-құжат; № 10, 52-құжат; № 14, 87-құжат; № 19-І, 19-ІІ, 96-құжат; № 21, 122-құжат; № 23, 143-құжат; 2015 ж., № 9, 46-құжат; № 19-І, 100, 101-құжаттар; № 20-IV, 113-құжат; № 23-ІІ, 170-құжат; 2016 ж., № 6, 45-құжат; № 8-І, 65-құжат; 2017 ж., № 9, 17-құжат; № 23-ІІI, 111-құжат; 2018 ж., № 10, 32-құжат; № 19, 62-құжат; № 24, 93-құжат; 2019 ж., № 8, 45-құжат) мынадай өзгерістер мен толықтырулар енгізілсін:

1) 1-бап мынадай мазмұндағы 28-1) және 32) тармақшалармен толықтырылсын:

«28-1) халықаралық тасымалдарды қадағалап отырудың ақпараттық жүйесі – көлік құралдарының орналасқан жерін анықтауды, сондай-ақ сәйкестендіру құралдарының тұтастығын қамтамасыз ететін, навигациялық жерсеріктік жүйелердің сигналдары мен деректерін пайдалана отырып жұмыс істейтін ақпараттық жүйе;»;

«32) электрондық сәйкестендіргіштер (навигациялық пломбалар) – Қазақстан Республикасының аумағы арқылы тауарлардың халықаралық тасымалдарын қадағалап отырудың ақпараттық жүйесіне көлік құралы қозғалысының маршруты туралы ақпаратты беруді, сондай-ақ құрылғының сақталуын (ашылуын) қамтамасыз ететін, жерсеріктік жүйе технологияларын пайдалана отырып жұмыс істейтін құрылғылар.»;

2) мынадай мазмұндағы 12-1-баппен толықтырылсын:

«12-1-бап. Қазақстан Республикасы Үкіметінің құзыреті

Қазақстан Республикасының Үкіметі халықаралық тасымалдарды қадағалап отырудың ақпараттық жүйесінің ұлттық операторын айқындайды.»;

3) мынадай мазмұндағы 14-1-баппен толықтырылсын:

 «14-1-бап. Халықаралық тасымалдарды қадағалап отырудың

 ақпараттық жүйесінің ұлттық операторы

Халықаралық тасымалдарды қадағалап отырудың ақпараттық жүйесінің ұлттық операторы:

1) ақпараттық-коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптардың сақталуын қамтамасыз етеді;

2) Еуразиялық экономикалық одақтың кеден заңнамасында және (немесе) салықтың және бюджетке төленетін басқа да міндетті төлемдердің түсуін қамтамасыз ету саласында басшылықты жүзеге асыратын уәкілетті орган белгілеген тәртіпке сәйкес навигациялық жерсеріктік жүйелерді пайдалана отырып, халықаралық тасымалдарды қадағалап отыру мүмкіндігін қамтамасыз етеді;

3) Қазақстан Республикасының азаматтық заңнамасына сәйкес тасымалдаушыларға электрондық сәйкестендіргіштерді (навигациялық пломбаларды) пайдалана отырып, халықаралық тасымалдарды қадағалап отыру жөніндегі көрсетілетін қызметтерді ұсынады.»;

4) 45-бап мынадай мазмұндағы 6-тармақпен толықтырылсын:

«6. Еуразиялық экономикалық одаққа мүше мемлекеттерден Қазақстан Республикасына немесе Еуразиялық экономикалық одаққа мүше мемлекеттердің бірінен Еуразиялық экономикалық одаққа мүше басқа мемлекетке Қазақстан Республикасының аумағы арқылы халықаралық тасымалдар жүзеге асырылған кезде тасымалданатын жүктері бар көлік құралдарының жүк орынжайларын (бөліктерін) Қазақстан Республикасының Еуразиялық экономикалық одаққа мүше мемлекеттермен мемлекеттік шекарасындағы мемлекеттік кірістер органдары электрондық сәйкестендіргіштермен (навигациялық пломбалармен) сәйкестендіреді.

Бұл ретте электрондық сәйкестендіргіштердің (навигациялық пломбалардың) сақталуын халықаралық тасымалдарды жүзеге асыратын тасымалдаушылар қамтамасыз етеді.

Электрондық сәйкестендіргіштерді (навигациялық пломбаларды) пайдалану тәртібін салықтың және бюджетке төленетін басқа да міндетті төлемдердің түсуін қамтамасыз ету саласында басшылықты жүзеге асыратын уәкілетті орган бекітеді.

Кедендік бақылаумен өтетін тауарлардың халықаралық тасымалдарын қоспағанда, электрондық сәйкестендіргіштерді (навигациялық пломбаларды) жалға алу бюджет қаражаты есебінен жүзеге асырылады.

Халықаралық тасымалдарды жүзеге асыратын тасымалдаушылар электрондық сәйкестендіргіштерді (навигациялық пломбаларды) жоғалтқаны немесе қасақана бүлдіргені, жойғаны немесе алып тастағаны, ауыстырғаны үшін Қазақстан Республикасының заңнамасына сәйкес жауаптылықта болады.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**